CELEX: 32015R1821
Language: ro
Date: 2015-10-09 00:00:00
Title: Regulamentul de punere în aplicare (UE) 2015/1821 al Comisiei din 9 octombrie 2015 de modificare a Regulamentului de punere în aplicare (UE) nr. 1106/2013 al Consiliului de instituire a unei taxe antidumping definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India și de modificare a Regulamentului de punere în aplicare (UE) nr. 861/2013 al Consiliului de instituire a unei taxe compensatorii definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India

10.10.2015   
            
            
               RO
            
            
               Jurnalul Oficial al Uniunii Europene
            
            
               L 265/4
            
         REGULAMENTUL DE PUNERE ÎN APLICARE (UE) 2015/1821 AL COMISIEI
   din 9 octombrie 2015
   de modificare a Regulamentului de punere în aplicare (UE) nr. 1106/2013 al Consiliului de instituire a unei taxe antidumping definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India și de modificare a Regulamentului de punere în aplicare (UE) nr. 861/2013 al Consiliului de instituire a unei taxe compensatorii definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”),
   având în vedere Regulamentul de punere în aplicare (UE) nr. 1106/2013 al Consiliului din 5 noiembrie 2013 de instituire a unei taxe antidumping definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India (2), în special articolul 2,
   întrucât:
   A.   MĂSURI ÎN VIGOARE
   
   
               (1)
            
            
               Prin Regulamentul de punere în aplicare (UE) nr. 1106/2013, Consiliul a instituit o taxă antidumping definitivă la importurile în Uniune de sârmă din oțel inoxidabil cu un conținut, în greutate:
               
                           —
                        
                        
                           de minimum 2,5 % nichel, alta decât sârma cu un conținut, în greutate, de minimum 28 %, dar maximum 31 % nichel și de minimum 20 %, dar maximum 22 % crom;
                        
                     
                           —
                        
                        
                           de mai puțin de 2,5 % nichel, alta decât sârma cu un conținut, în greutate, de minimum 13 %, dar maximum 25 % crom și de minimum 3,5 %, dar maximum 6 % aluminiu,
                        
                     încadrată în prezent la codurile NC 7223 00 19 și 7223 00 99 și originară din India (denumită în continuare „produsul în cauză”).
            
         
               (2)
            
            
               În cadrul anchetei care a dus la instituirea unei taxe antidumping definitive, au cooperat numeroși producători-exportatori din India. Prin urmare, Comisia Europeană (denumită în continuare „Comisia”) a selectat un eșantion de producători-exportatori indieni care să fie supuși anchetei.
            
         
               (3)
            
            
               Consiliul a instituit niveluri individuale ale taxei la importurile produsului în cauză de la 0 % până la 12,5 % pentru societățile incluse în eșantion și o taxă medie ponderată de 5 % pentru societățile cooperante neincluse în eșantion. Anexa la Regulamentul de punere în aplicare (UE) nr. 1106/2013 cuprinde o listă a producătorilor-exportatori cooperanți care nu au fost incluși în eșantion. Anexa respectivă a fost modificată prin Regulamentul de punere în aplicare (UE) 2015/1019 al Comisiei (3).
            
         
               (4)
            
            
               Consiliul a instituit, de asemenea, o taxă la nivel de țară de 12,5 % pentru toate celelalte societăți care fie nu s-au făcut cunoscute, fie nu au cooperat la anchetă.
            
         
               (5)
            
            
               Articolul 2 din Regulamentul de punere în aplicare (UE) nr. 1106/2013 prevede că, în cazul în care un producător-exportator nou din India furnizează Comisiei dovezi suficiente pentru a arăta că:
               
                           (a)
                        
                        
                           nu a exportat produsul în cauză către Uniune în cursul perioadei luate în calcul pentru instituirea măsurilor, și anume perioada cuprinsă între 1 aprilie 2011 și 31 martie 2012 (denumită în continuare „perioada anchetei inițiale”);
                        
                     
                           (b)
                        
                        
                           nu este afiliat niciunui exportator sau producător care face obiectul măsurilor antidumping instituite prin regulamentul respectiv; și
                        
                     
                           (c)
                        
                        
                           fie a exportat efectiv către Uniune produsul în cauză după perioada anchetei inițiale, fie și-a asumat o obligație contractuală irevocabilă de a exporta o cantitate importantă de produs în cauză către Uniune după perioada anchetei inițiale,
                        
                     atunci articolul 1 alineatul (2) din regulamentul respectiv poate fi modificat pentru a acorda noului producător-exportator nivelul taxei aplicabile societăților cooperante care nu au fost incluse în eșantion, și anume taxa medie ponderată de 5 %.
            
         B.   CEREREA DE ACORDARE A TRATAMENTULUI DE NOU PRODUCĂTOR-EXPORTATOR
   
   
               (6)
            
            
               Societatea indiană Amar Precision Wire Products Pvt., Ltd. (denumită în continuare „solicitantul” sau „Amar”) a cerut să i se acorde nivelul taxei aplicabile societăților cooperante care nu au fost incluse în eșantion („tratament de nou producător-exportator” sau „TNPE”).
            
         
               (7)
            
            
               S-a efectuat o examinare pentru a determina dacă solicitantul întrunește criteriile pentru acordarea TNPE în conformitate cu articolul 2 din Regulamentul de punere în aplicare (UE) nr. 1106/2013.
            
         
               (8)
            
            
               Solicitantului i s-a trimis un chestionar prin care i s-a cerut să furnizeze elemente de probă pentru a dovedi că îndeplinește toate criteriile menționate mai sus, prevăzute la articolul 2 din Regulamentul de punere în aplicare (UE) nr. 1106/2013.
            
         
               (9)
            
            
               Comisia a căutat și a verificat toate informațiile pe care le-a considerat necesare pentru a stabili dacă solicitantul întrunește cele trei criterii pentru acordarea TNPE. S-a efectuat o vizită de verificare în localurile societății:
               
                           —
                        
                        
                           Amar Precision Wire Products Pvt., Ltd. din Satara.
                        
                     
         
               (10)
            
            
               Solicitantul a prezentat suficiente elemente de probă pentru a demonstra că îndeplinește cele trei criterii menționate la articolul 2 din Regulamentul de punere în aplicare (UE) nr. 1106/2013. Mai exact, solicitantul a putut dovedi că:
               
                           (i)
                        
                        
                           nu a exportat produsul în cauză către Uniune în cursul perioadei anchetei inițiale, cu excepția unei singure tranzacții constând într-un eșantion, descrisă în detaliu în considerentul 11;
                        
                     
                           (ii)
                        
                        
                           nu este afiliat niciunui exportator sau producător din India care face obiectul măsurilor antidumping instituite prin Regulamentul de punere în aplicare (UE) nr. 1106/2013; și
                        
                     
                           (iii)
                        
                        
                           a început efectiv să exporte produsul în cauză către Uniune în iunie 2014 și are obligația contractuală de a continua aceste exporturi;
                        
                     și, prin urmare, i se poate acorda nivelul taxei aplicabile societăților cooperante neincluse în eșantion, și anume 5 %, în conformitate cu articolul 2 din Regulamentul de punere în aplicare (UE) nr. 1106/2013, și ar trebui să fie adăugat pe lista producătorilor-exportatori cooperanți din India care nu au fost incluși în eșantion.
            
         
               (11)
            
            
               În răspunsul său la chestionarul privind acordarea TNPE, solicitantul a recunoscut că a exportat într-adevăr produsul în cauză către Uniune în perioada anchetei inițiale, dar a precizat că a fost vorba doar despre o singură tranzacție, constând într-un eșantion de volum redus și cu o valoare de sub 500 EUR, expediat par avion. Documentele verificate la fața locului (inclusiv schimbul de corespondență care a condus la această expediție și schimbul de corespondență ulterior) au confirmat că tranzacția a avut ca obiect un eșantion. Prin urmare, se concluzionează că această tranzacție nu reprezintă un motiv pentru a respinge cererea solicitantului de acordare a TNPE.
            
         
               (12)
            
            
               Comisia a informat solicitantul și industria din Uniune cu privire la concluziile de mai sus și le-a dat acestora posibilitatea să își prezinte observațiile. Nu s-a primit nicio observație.
            
         
               (13)
            
            
               Solicitantului trebuie să i se atribuie un nou cod adițional TARIC (Tariful vamal integrat al Uniunii Europene), și anume B121. Exclusiv din motive tehnice de integrare în TARIC, prezentul regulament ar trebui să modifice Regulamentul de punere în aplicare (UE) nr. 861/2013 al Consiliului (4) prin atribuirea aceluiași cod adițional TARIC (B121) solicitantului.
            
         
               (14)
            
            
               Prezentul regulament este în conformitate cu avizul Comitetului instituit în temeiul articolului 15 alineatul (1) din Regulamentul (CE) nr. 1225/2009,
            
         ADOPTĂ PREZENTUL REGULAMENT:
   Articolul 1
   Următoarea societate este adăugată pe lista producătorilor-exportatori din India care figurează în anexa la Regulamentul de punere în aplicare (UE) nr. 1106/2013:
   
      
                  Denumirea societății
               
               
                  Oraș
               
               
                  Cod adițional TARIC
               
            
                  „Amar Precision Wire Products Pvt., Ltd.
               
               
                  Satara, Maharashtra
               
               
                  B121”
               
            
   Articolul 2
   Tabelul de la articolul 1 alineatul (2) din Regulamentul de punere în aplicare (UE) nr. 861/2013 se înlocuiește cu următorul tabel:
   
      
                  „Societate
               
               
                  Taxă (%)
               
               
                  Cod adițional TARIC
               
            
                  Raajratna Metal Industries, Ahmedabad, Gujarat
               
               
                  3,7
               
               
                  B775
               
            
                  Venus Wire Industries Pvt. Ltd, Mumbai, Maharashtra
               
               
                  3,0
               
               
                  B776
               
            
                  Precision Metals, Mumbai, Maharashtra
               
               
                  3,0
               
               
                  B777
               
            
                  Hindustan Inox Ltd., Mumbai, Maharashtra
               
               
                  3,0
               
               
                  B778
               
            
                  Sieves Manufacturer India Pvt. Ltd., Mumbai, Maharashtra
               
               
                  3,0
               
               
                  B779
               
            
                  Viraj Profiles Vpl. Ltd., Thane, Maharashtra
               
               
                  0,0
               
               
                  B780
               
            
                  KEI Industries Limited, New Delhi
               
               
                  0,0
               
               
                  B925
               
            
                  Superon Schweisstechnik India Ltd, Gurgaon, Haryana
               
               
                  3,7
               
               
                  B997
               
            
                  Amar Precision Wire Products Pvt., Ltd, Satara, Maharashtra
               
               
                  3,7
               
               
                  B121
               
            
                  Societățile enumerate în anexă
               
               
                  3,4
               
               
                  a se vedea anexa
               
            
                  Toate celelalte societăți
               
               
                  3,7
               
               
                  B999”
               
            
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 octombrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 343, 22.12.2009, p. 51.
   
      (2)  JO L 298, 8.11.2013, p. 1.
   
      (3)  Regulamentul de punere în aplicare (UE) 2015/1019 al Comisiei din 29 iunie 2015 de modificare a Regulamentului de punere în aplicare (UE) nr. 1106/2013 al Consiliului de instituire a unei taxe antidumping definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India și de modificare a Regulamentului de punere în aplicare (UE) nr. 861/2013 al Consiliului de instituire a unei taxe compensatorii definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India și de abrogare a Regulamentului de punere în aplicare (UE) 2015/49 al Comisiei (JO L 163, 30.6.2015, p. 18).
   
      (4)  Regulamentul de punere în aplicare (UE) nr. 861/2013 al Consiliului din 2 septembrie 2013 de instituire a unei taxe compensatorii definitive și de percepere definitivă a taxei provizorii aplicate importurilor de anumite tipuri de sârmă din oțel inoxidabil originare din India (JO L 240, 7.9.2013, p. 1).